Тоқаев «Спутник V» вакцинасын салдырды
"Тоқаев «Спутник V» вакцинасын салдырды" | "https://abai.kz/post/131327"
TITLE: Тоқаев «Спутник V» вакцинасын салдырды
URL: https://abai.kz/post/131327
META: "Тоқаев «Спутник V» вакцинасын салдырды" | "https://abai.kz/post/131327"
DATE: 06.04.2021
AUTHOR(s): Abai.kz
TOTAL WORDS: 162
TEXT: Мемлекет басшысы Қарағанды фармацевтика зауыты шығарған «Спутник-V» вакцинасын салдырды. Бұл туралы Президенттің баспасөз хатшысы Берік Уәли Facebook-те мәлімдеді. «Бүгін Мемлекет басшысы Қарағанды фармацевтика зауыты шығарған «Спутник-V» вакцинасын салдырды. Президенттің вакцина салдырғаннан кейінгі хал-жағдайы жақсы. Ешқандай жанама әсерлер жоқ», - деп жазды. Баспасөз хатшысының айтуынша, Мемлекет басшысы вакцина салдырып, ұжымдық иммунитет қалыптастыру арқылы ғана Қазақстан азаматтары коронавирусты жеңе алатынына, барлық шектеулер алынатынына, халықтың қалыпты тұрмыс-тіршілігіне қайта оралатынына сенімді. «Қасым-Жомарт Тоқаев барша халықты мейлінше тезірек вакцина салдыруға шақырды. Бұл – өзіңді және жақыныңды қорғаудың жалғыз жолы», - деді Уәли. 2021 жылдың қаңтарында Президент коронавирусқа қарсы қазақстандық вакцина сәтті сынақтан өткен жағдайда екпе салыдартынын айтқан . «Отандық вакцинаны тестілеудің оң нәтижесінен үміттіміз. Егер жақсы нәтиже болса, мен қазақстандық вакцинаны салдырамын», - деді Тоқаев 26 қаңтарда өткен Үкіметтің кеңейтілген отырысында. Айта кетейік, 2020 жылдың желтоқсанында Қарағанды фармацевтика кешенінде ресейлік «Спутник V» вакцинасын өндіру басталды . Бастапқыда зауытта 2 миллион доза өндіру жоспарланған болатын. Ақпанда Үкімет Қазақстанда «Спутник V» вакцинасын өндіруге 15 миллиард теңге бөлді . Abai.kz
